Jyväskylän kaupunki » Uutisarkisto » Jyväskylän yliopisto hakee tutkimukseen 20 - 40 -vuotiaita kestävyys- tai voimaharjoittelutaustaisia miehiä
Jyväskylän yliopisto hakee tutkimukseen 20 - 40 -vuotiaita kestävyys- tai voimaharjoittelutaustaisia miehiä
Liikuntabiologian laitos etsii 20 - 40 -vuotiaita mieshenkilöitä, joilla on vähintään yhden vuoden kestävyys- tai voimaharjoittelutausta ”kuntoilumielessä”. Koehenkilöillä ei saa olla tulehduksellista sairautta eikä hengitys- ja verenkiertoelimistön sairautta, jotka haittaavat kuormitusta ja harjoittelua, hoitamatonta malingi sairautta sekä yhteistyötä haittaavaa psykiatrista sairautta tai päihteiden käyttöä.
Liikuntabiologian laitos yhteistyökumppaneineen aloittaa uuden tutkimuksen, jossa selvitetään erilaisten voimaharjoituskuormitusten sekä erilaisten yhdistettyjen kestävyys-voimakuormitusten välittömiä vasteita hermo-lihasjärjestelmässä, hengitys- ja verenkiertoelimistössä sekä hormonipitoisuuksissa mieskuntoilijoilla. Tutkimuksen mittaukset alkavat syyskuussa 2015 ja ne pyritään samaan loppuun vuoden 2015 aikana.
Tutkimuksen tarkoituksena on selvittää erilaisten voimaharjoituskuormitusten akuutteja hermo-lihasjärjestelmän ja hormonaalisia vasteita sekä palautumista voimaharjoittelutaustan omaavilla kuntoilijamiehillä. Erilaisissa yhdistetyissä kestävyys- ja voimakuormituksissa tutkitaan akuuttia lihasväsymystä, taloudellisuutta, hormonaalisia vasteita, erilaisia sykemuuttujia ja kuormituksesta palautumista kestävyysharjoittelutaustan omaavilla kuntoilijamiehillä. Tutkimuksen perusteella pyritään tekemään johtopäätöksiä kontrastivoimaharjoittelun (maksimi- ja nopeusvoimakuormituksen yhdistäminen) sekä yhdistetyn kestävyys- ja voimaharjoittelun hyödyistä osana harjoitusohjelmaa.
Tutkimus tehdään yhteistyössä Jyväskylän yliopiston liikuntabiologian ja terveystieteiden laitosten sekä Keski-Suomen Keskussairaalan kanssa. Polar Electro Oy:n on myös yhteistyökumppanina ja tukee osaltaan tutkimusprojektia. Tutkimusta johtaa professori Keijo Häkkisen liikuntabiologian laitokselta ja tutkimuksessa on mukana useita liikuntabiologian laitoksen opiskelijoita.
Jyväskylän yliopiston liikuntabiologian laitos: Erilaisten voimakuormitusten ja yhdistettyjen kestävyys- ja voimakuormitusten akuutit vasteet ja palautuminen
3.9.2015Kirsti Lehtola